Document ID: /fineweb-2-swissfilter-quality_10-filterrobots/filtered/01798.jsonl.gz/528

Hürlimaa braut es guets Bier und das isch guet so. Das isch immer scho guet gsie und wird drum au in Zukunft nöd verbesseret - versproche.
*Natürli Alk, was denn suscht!
1836
Gluscht uf eignigs Bier
Im Jahr 1836 händ drüü gschtandni Zürcher Manne – dä Hans-Heiri Hürlimann und zwei Kollege – Gluscht uf es eignigs Bier ghaa. Sie händem de Name Hürlimaa gää. Wägem Hans-Heiri dänk. Braut händs deet no in Feldbach, diräkt am wunderschönä Zürisee.
1866
Züri isch d’Heimat
Driisg Jahr spöter sinds mit ihrer Brauerei nach Züri überezüglet. Deet ane, wo mer sit je her zu fascht jederä Glägeheit Hürlimaa trinkt.
1887
Es gaht opsi
Scho 1887 hät Hürlimaa 30’000 Hektoliter Bier pro Jahr verchauft. Das sind öppe nüün Millionä Stangä. Im gliiche Jahr hät de Albert Hürlimann d’Brauerei übernoh. Vo deet a isch es opsi gange. Jährlich isch de Bierumsatz gstige. Au, will de Hürlimaa öppe es Dutzend Brauereiä us de Region uufkauft hät.
1900
In Züri wird zünftig güügeled
Am Aafang vom 20. Jahrhundert verchauft Hürlimaa 112’000 Hektoliter Bier. Das sind öppe 34 Millione Stange. Zu dere Ziit isch rächt güügeled worde.
1920
Jedä suuft Hürlimaa
Di goldigä Zwänzgerjaahr häts Huus Hürlimaa mit em Uufchauf vo de Brauerei Üetliberg iiglütet. Zu säbere Ziit hät Hürlimaa 60 Prozänt vom Zürcher Bierkonsum abdeckt.
1996
De Zämeschluss
Im Sächsenüünzgi hät sich Hürlimann mit de Feldschlösschen-Holding-AG zämegschlosse. De neu Namä: Feldschlösschen-Hürlimann Holding AG. Am Bier hät sich nüüt g’änderet. Wieso au.
2013
Vo Männer für Männer
Einigi händ grossi Plään, anderi grossä Durscht. Drum flüüsst vo jedem Hürlimaa Bier ab sofort ein Rappä i di beschtä Idee vo Männder für Männer. Zwäck vo dä Hürlimaa Bier AG isch d’Pflääg vo dä Bierkultur und em gsellige Zsämesii. Chumm, mir nämed nomal eis!
Hürlimaa braut sit 180 Jahr es guets Bier und das isch guet eso. A dämm musch nüme umeschrüüble. Da müend kei Limetteschale ine. Oder karamelisierte Räucherhopfe. Oder anders Schischi-Zügs. Es isch eifach es guets Bier darum tuet jedä Schluck guet. Besser wirds nüme.